《霓裳中序第一 咏龙须为渭清赋》
清代·曹贞吉

峥泓势犹怒。谁向层波剪冰箸。忆当日、青天乍擘。

伴火鬣朱鳞，度云穿雾。清秋岛屿。抱骊珠、浓睡腥雨。

莫也是，洧渊战罢，飘落翠蓬路。

羁旅。生涯如许。还藏得、鲛宫几缕。轻绡钿合潜贮。

怕一夜惊雷，破壁飞舞。何人拾凤羽。便斗草休教换去。

他年事，天风鹤背，拔下又重数。

作者简介：曹贞吉(1634～1698) 清代著名诗词家。字升六，又字升阶、迪清，号实庵，安丘县城东关（今属山东省）人。曹申吉之兄。康熙三年进士，官至礼部郎中，以疾辞湖广学政，归里卒。嗜书，工诗文，与嘉善诗人曹尔堪并称为“南北二曹”，词尤有名，被誉为清初词坛上“最为大雅”的词家。